b"\n_START_ARTICLE_\nTirosina\n_START_SECTION_\nPropietats\n_START_PARAGRAPH_\nCom tots els amino\xc3\xa0cids est\xc3\xa0 formada per un carboni central alfa (C\xce\xb1), unit a un \xc3\xa0tom d'hidrogen (-H), un grup carbox\xc3\xadlic (-COOH), un grup amino (-NH2) i una cadena lateral que determina les seves propietats._NEWLINE_Igual que la majoria d'amino\xc3\xa0cids, exceptuant el cas de la glicina, la tirosina presenta una asimetria en el carboni alfa, de manera que no pot superposar-se a la seva imatge en el mirall._NEWLINE_La tirosina es classifica dins dels amino\xc3\xa0cids arom\xc3\xa0tics per presentar un anell arom\xc3\xa0tic i normalment es considera un amino\xc3\xa0cid polar i protonable. A causa d'aquest anell conjugat, la tirosina, igual que el tript\xc3\xb2fan, presenta un car\xc3\xa0cter lleugerament hidr\xc3\xb2fob, tot i que \xc3\xa9s atenuat pel grup hidroxil que tamb\xc3\xa9 cont\xc3\xa9 a l'extrem de la cadena lateral. La tirosina sol trobar-se sense c\xc3\xa0rrega, tot i que pot ionitzar-se a pH elevat i per tant, presentar una c\xc3\xa0rrega negativa. Com en tots els grups ionitzables, el pKa exacte de la tirosina dependr\xc3\xa0 en gran manera de l'entorn dins la prote\xc3\xafna. Tirosines que es troben a la superf\xc3\xadcie d'una prote\xc3\xafna, generalment tindran un pKa m\xc3\xa9s baix que aquelles que es trobin a l'interior d'aquesta; la ionitzaci\xc3\xb3 de l'i\xc3\xb3 hidroxil seria extremadament inestable a l'interior hidr\xc3\xb2fob d'una prote\xc3\xafna._NEWLINE_Pel que fa a la solubilitat, sabem que \xc3\xa9s soluble en aigua i lleugerament soluble en alcohol._NEWLINE_La massa de la cadena lateral de la tirosina \xc3\xa9s propera a 163,1 Daltons i l'aparici\xc3\xb3 d'aquest amino\xc3\xa0cid a les prote\xc3\xafnes \xc3\xa9s del 3,5% aproximadament. El seu punt isoel\xc3\xa8ctric es troba al voltant de pH 5,7._NEWLINE_Com tots els amino\xc3\xa0cids arom\xc3\xa0tics, per la pres\xc3\xa8ncia d'anells conjugats, absorbeix la llum amb for\xc3\xa7a en la regi\xc3\xb3 de l'espectre ultraviolat proper. Aquesta caracter\xc3\xadstica s\xe2\x80\x99utilitza amb freq\xc3\xbc\xc3\xa8ncia per a la detecci\xc3\xb3 anal\xc3\xadtica de les prote\xc3\xafnes, mesurant l'absorci\xc3\xb3 a 280\xc2\xa0nm aproximadament.\n_START_SECTION_\nBios\xc3\xadntesi\n_START_PARAGRAPH_\nLa tirosina pot arribar al nostre organisme mitjan\xc3\xa7ant la ingesta d'aliments amb alt contingut proteic, com el pollastre, el peix, la llet, el iogurt, els pl\xc3\xa0tans, etc., per\xc3\xb2 tamb\xc3\xa9 pot ser sintetitzada pel nostre organisme, ra\xc3\xb3 per la_NEWLINE_qual aquest \xc3\xa9s un amino\xc3\xa0cid no essencial._NEWLINE_Als mam\xc3\xadfers, la s\xc3\xadntesi de la tirosina t\xc3\xa9 lloc a partir d'un proc\xc3\xa9s d'hidroxilaci\xc3\xb3 de l'amino\xc3\xa0cid essencial fenilalanina, proc\xc3\xa9s id\xc3\xa8ntic al de la ciste\xc3\xafna i la metionina. Aquest \xc3\xa9s un proc\xc3\xa9s irreversible at\xc3\xa8s que no es pot_NEWLINE_sintetitzar fenilalanina a partir de tirosina i en el qual interv\xc3\xa9 l'enzim fenilalanina hidroxilasa amb el seu cofactor, tetrahidropterina (BH4)que_NEWLINE_s\xe2\x80\x99oxida a dihidropterina (BH2). L'enzim dihidropteridina reductasa, dependent del NADH, \xc3\xa9s l'enzim que redueix la BH2 a BH4 i per tant, responsable que tingui lloc aquesta s\xc3\xadntesi._NEWLINE_Com que aquest amino\xc3\xa0cid \xc3\xa9s el precursor de les catecolamines, de la melanina i de la tiroxina, la seva s\xc3\xadntesi \xc3\xa9s regulada per la demanda d'aquestes mol\xc3\xa8cules._NEWLINE_Aquest amino\xc3\xa0cid tamb\xc3\xa9 pot ser sintetitzar per plantes i altres microorganismes via el profanat.\n_START_SECTION_\nMetabolisme de la tirosina\n_START_PARAGRAPH_\nEl catabolisme de la tirosina implica la seva conversi\xc3\xb3 a fumarat i a acetoacetat, permetent que aquesta sigui classificada com a glucog\xc3\xa8nic i cetog\xc3\xa8nic._NEWLINE_Aquest proc\xc3\xa9s s\xe2\x80\x99inicia amb la transaminaci\xc3\xb3 de la tirosina a p-hidroxifenilpiruvat mitjan\xc3\xa7ant l'enzim tirosina aminotransferasa. A continuaci\xc3\xb3 la producci\xc3\xb3 d'\xc3\xa0cid homogent\xc3\xadsic, proc\xc3\xa9s en el qual es produeix una descarboxilitzaci\xc3\xb3, una oxidaci\xc3\xb3, una migraci\xc3\xb3 de la cadena carbonada i una hidroxilaci\xc3\xb3. Tot seguit de l'escissi\xc3\xb3 de l'anell arom\xc3\xa0tic de l'\xc3\xa0cid homogent\xc3\xadsic mitjan\xc3\xa7ant l'enzim homogentisat oxidasa per obtenir maleilacetoacetat_NEWLINE_Aquest_NEWLINE_maleilacetoacetat patir\xc3\xa0 una isomeritzaci\xc3\xb3 de la forma cis i trans per obtenir fumarilacetat, que finalment es dividir\xc3\xa0 en fumarat i acetoacetat._NEWLINE_El fumarat pot ser utilitzat per obtenir energia la cicle de Krebs o b\xc3\xa9 per a la gluconeog\xc3\xa8nesi. En canvi, l'acetoacetat pot ser utilitzat per la s\xc3\xadntesi lip\xc3\xaddica o per la producci\xc3\xb3 d'energia en forma d'Acetil-CoA.\n_START_SECTION_\nFuncions\n_START_PARAGRAPH_\nLa tirosina \xc3\xa9s un component del sistema nervi\xc3\xb3s central i \xc3\xa9s essencial pel correcte funcionament del cervell. La majoria de la tirosina que no \xc3\xa9s incorporada a les prote\xc3\xafnes \xc3\xa9s catabolitzada per la producci\xc3\xb3 d'energia. A m\xc3\xa9s, aquesta es pot convertir en catecolamines, que s\xc3\xb3n un grup de neurotransmissors coneguts dur a terme la regulaci\xc3\xb3 l'estat d'\xc3\xa0nim. Mantenir uns bons nivells de tirosina \xc3\xa9s important, ja que tamb\xc3\xa9 influeix en la s\xc3\xadntesi de p\xc3\xa8ptids com les encefalines. Tamb\xc3\xa9 \xc3\xa9s el precursor de la melanina, pigment responsable del color caracter\xc3\xadstic de la pell. Per \xc3\xbaltim, la tirosina es troba implicada en la producci\xc3\xb3 d'hormones de la tiroides.\n_START_SECTION_\nPrecursor de neurotransmissors\n_START_PARAGRAPH_\nLa tirosina \xc3\xa9s transportada dins les neurones que secreten les catecolamines i les c\xc3\xa8l\xc2\xb7lules medul\xc2\xb7lars suprarenals i adrenals, on es produeix la s\xc3\xadntesi de_NEWLINE_catecolamines. El primer pas \xc3\xa9s realitzat per la tirosina hidroxilasa qui_NEWLINE_requereix el seu cofactor BH4. De la reacci\xc3\xb3 d'hidroxilaci\xc3\xb3 s\xe2\x80\x99obt\xc3\xa9 DOPA (neurotransmissor). La DOPA-descarboxilasa converteix la DOPA en dopamina (un altre neurotransmissor). A la medul\xc2\xb7la suprarenal la beta hidroxilasa converteix la dopamina en noradrenalina mitjan\xc3\xa7ant la reacci\xc3\xb3 d'hidroxilaci\xc3\xb3._NEWLINE_La medul\xc2\xb7la suprarenal tamb\xc3\xa9 transforma la noradrenalina en epinefrina, m\xc3\xa9s coneguda com a adrenalina, despr\xc3\xa9s de ser metilada,._NEWLINE_Dins d'algunes regions del cervell, aquest proc\xc3\xa9s arriba fins a dopamina, mentre que a la medul\xc2\xb7la adrenal la dopamina \xc3\xa9s transformada fins a epinefrina.\n_START_SECTION_\nPrecursor de melanina\n_START_PARAGRAPH_\nL'exposici\xc3\xb3 de la pell a la radiaci\xc3\xb3 ultraviolada, fa que el DNA alliberi citocines, factors de creixement i altres factors inflamatoris per estimular la producci\xc3\xb3 de melanina, que es sintetitza a c\xc3\xa8l\xc2\xb7lules especialitzades anomenades melan\xc3\xb2cits. Els melan\xc3\xb2cits s\xc3\xb3n especialment abundants a la capa basal de l'epidermis i la dermis subjacent i s\xc3\xb3n responsables de la pigmentaci\xc3\xb3 de la pell. El proc\xc3\xa9s enzim\xc3\xa0tic que porta a la fabricaci\xc3\xb3 de la melanina tracta d'una s\xc3\xa8rie de reaccions en cadena que partint d'un precursor com\xc3\xba, la tirosina, d\xc3\xb3na lloc a tota una fam\xc3\xadlia de compostos: les melanines. Aquesta s\xc3\xadntesi de la melanina comen\xc3\xa7a al fetge on es converteix la fenilalanina en tirosina per l'acci\xc3\xb3 de la fenilalanina hidroxilasa.\n_START_SECTION_\nPrecursor d'hormones\n_START_PARAGRAPH_\nL'amino\xc3\xa0cid tirosina serveix com un precursor de les hormones. En el cos, la L-tirosina, perqu\xc3\xa8 pugui ser utilitzada per les diferents funcions, es lliura ja sigui a trav\xc3\xa9s del tracte gastrointestinal (GI) o \xc3\xa9s produ\xc3\xafda per la hidroxilaci\xc3\xb3 de L-fenilalanina-reacci\xc3\xb3 realitzada per la L-fenilalanina hidroxilasa (PH)-sent el fetge el lloc principal de la seva s\xc3\xadntesi. Depenent de la c\xc3\xa8l\xc2\xb7lula i el context enzim\xc3\xa0tic, la L-tirosina pot ser oxidada a L-dihidroxifenilalanina (L-DOPA) gr\xc3\xa0cies a l'acci\xc3\xb3 de la tirosina hidroxilasa (TPH) o tirosinasa (Tyr) o mitjan\xc3\xa7ant l'acci\xc3\xb3 de tiroperoxidases a la tiroglobulina, transformant-se en 3-monoiodotirosina (MIT) o diiodotirosina (DIT). D\xe2\x80\x99aquesta manera, dos diiodotirosina poden unir-se per formar l'hormona tiroxina a trav\xc3\xa9s d'accions seq\xc3\xbcencials de peroxidasa tiro\xc3\xafdal i deiodinases. Per la formaci\xc3\xb3 de l'hormona triiodotironina es necessita la uni\xc3\xb3 d'una mol\xc3\xa8cula MIT amb una mol\xc3\xa8cula DIT, tamb\xc3\xa9 mitjan\xc3\xa7ant la cat\xc3\xa0lisi de l'enzim TPO._NEWLINE_Un cop sintetitzades, les hormones van a parar al torrent sanguini on s\xc3\xb3n transportades fins als teixits on executen les seves funcions.\n_START_SECTION_\nFosforilaci\xc3\xb3 de\xc2\xa0la tirosina\n_START_PARAGRAPH_\nLa tirosina\xc2\xa0\xc3\xa9s\xc2\xa0part important de la transducci\xc3\xb3 de senyals a l'interior de la c\xc3\xa8l\xc2\xb7lula, majorit\xc3\xa0riament senyals com factors de creixement, com el\xc2\xa0EGF\xc2\xa0(epidermic\xc2\xa0growing\xc2\xa0factor) o la insulina. Els receptors de tirosina\xc2\xa0quiansa\xc2\xa0s\xc3\xb3n prote\xc3\xafnes integrals de membrana que contenen un extrem a la part\xc2\xa0extracel\xc2\xb7lular\xc2\xa0de la\xc2\xa0c\xc3\xa8l\xc2\xb7lula\xc2\xa0amb diferents dominis espec\xc3\xadfics pels lligands. A la cara\xc2\xa0citos\xc3\xb2lica, aquests receptors, contenen un centre actiu enzim\xc3\xa0tic,\xc2\xa0compost\xc2\xa0per una prote\xc3\xafna quinasa\xc2\xa0que\xc2\xa0fosforila els residus de tirosina,\xc2\xa0mitjan\xc3\xa7ant l'enzim tirosina\xc2\xa0quinasa. Quan el lligand inicia el reconeixement del receptor es produeix la dimeritzaci\xc3\xb3, \xc3\xa9s a dir, la uni\xc3\xb3 de dos receptors amb els seus respectius lligands. Aquests dos receptors estan\xc2\xa0composts\xc2\xa0cadascuna per una prote\xc3\xafna alfa receptora i una beta responsable de l'activitat de fosforilaci\xc3\xb3 de la quinasa a la cara\xc2\xa0citos\xc3\xb2lica. Cada subunitat beta fosforila entre un i tres residus de tirosina a prop\xc2\xa0de l'extrem\xc2\xa0carboxil terminal de l'altra\xc2\xa0subunitat beta. Aquest fenomen es coneix com a auto fosforilaci\xc3\xb3._NEWLINE_Aquests residus de tirosina, formen llocs d'uni\xc3\xb3 per altres prote\xc3\xafnes que contenen el domini\xc2\xa0SH2, i\xc2\xa0les\xc2\xa0prote\xc3\xafnes no implicades, transmeten el\xc2\xa0senyal\xc2\xa0cap a l'interior de la\xc2\xa0c\xc3\xa8l\xc2\xb7lula, mitjan\xc3\xa7ant tirosines quinases no receptores. Aquesta cascada de fosforilacions provoca\xc2\xa0l'amplificaci\xc3\xb3\xc2\xa0i transmissi\xc3\xb3\xc2\xa0intracel\xc2\xb7lular\xc2\xa0del senyal.\n_START_SECTION_\nC\xc3\xa0ncer\n_START_PARAGRAPH_\nExisteixen una gran varietat de lligands que\xc2\xa0interactuen\xc2\xa0amb les quinases, per exemple, prote\xc3\xafnes estructurals, enzims metab\xc3\xb2lics, reguladors del cicle\xc2\xa0cel\xc2\xb7lular, etc. Per aix\xc3\xb2, aquesta ruta de transducci\xc3\xb3 del senyal juga un paper crucial en la regulaci\xc3\xb3 dels processos\xc2\xa0cel\xc2\xb7lulars\xc2\xa0i per tant en l'estat de la\xc2\xa0c\xc3\xa8l\xc2\xb7lula.\xc2\xa0A causa d'aix\xc3\xb2, una\xc2\xa0pertorbaci\xc3\xb3\xc2\xa0d'aquesta pot generar el desenvolupament de fenotips malignes,\xc2\xa0provocant\xc2\xa0l'aparici\xc3\xb3 de c\xc3\xa0ncer._NEWLINE_S\xe2\x80\x99est\xc3\xa0 estudiant amb l'objectiu de tractar el c\xc3\xa0ncer, els inhibidors de les tirosines quinases, els quals\xc2\xa0en aturar el proc\xc3\xa9s de fosforilaci\xc3\xb3, no es produeix la transducci\xc3\xb3 del senyal i per tant evitant l'extensi\xc3\xb3 del c\xc3\xa0ncer.\n_START_SECTION_\nTrastorns relacionats amb la tirosina\n_START_PARAGRAPH_\nS\xe2\x80\x99han descrit 4 trastorns autos\xc3\xb2mics recessius que originen_NEWLINE_defici\xc3\xa8ncies en enzims espec\xc3\xadfics del catabolisme de la tirosina, les tirosin\xc3\xa8mies_NEWLINE_heredit\xc3\xa0ries tipus 1, tipus2 i tipus 3 i l'alcapton\xc3\xbaria. Excepte l'alcapton\xc3\xbaria,_NEWLINE_aquests trastorns produeixen nivells elevats de tirosina a la sang_NEWLINE_(hipertirosin\xc3\xa8mia)._NEWLINE_Les causes principals d'hipertirosin\xc3\xa8mia s\xc3\xb3n_NEWLINE_1. disfunci\xc3\xb3 hepatocel\xc2\xb7lular greu_NEWLINE_2. errors cong\xc3\xa8nits del catabolisme de la tirosina: a)tirosin\xc3\xa8mia_NEWLINE_transit\xc3\xb2ria del nounat, resultat de la combinaci\xc3\xb3 d'immaduresa de l'enzim HPPD_NEWLINE_(4-hidroxifenilpiruvat dioxigenasa), d'una ingesta elevada de prote\xc3\xafnes i de_NEWLINE_una relativa defici\xc3\xa8ncia de Vitamina C. b) tirosinemia tipus 1 o hepatorrenal,_NEWLINE_defici\xc3\xa8ncia de la fumaril-aceto-acetasa. c) tirosin\xc3\xa8mia tipus 2 o oculocutanea,_NEWLINE_defici\xc3\xa8ncia de la tirosin-amino-transferasa. d) tirosin\xc3\xa8mia tipus 3, defici\xc3\xa8ncia_NEWLINE_de l'enzim 4 HPPD (4-hidroxifenilpiruvat dioxigenasa)_NEWLINE_3. errors innats del metabolisme: galactos\xc3\xa8mia, glicog\xc3\xa8nesi_NEWLINE_tipus 1, intoler\xc3\xa0ncia heredit\xc3\xa0ria a la fructosa, acidosi l\xc3\xa0ctica, malaltia de_NEWLINE_Wilson_NEWLINE_4. altres causes: escorbut, hipertiro\xc3\xafdisme, estat_NEWLINE_postprandial_NEWLINE_Trastorns produ\xc3\xafts pel d\xc3\xa8ficit de tirosina:\n_START_SECTION_\nAlteracions en la pigmentaci\xc3\xb3 de la pell i Albinisme\n_START_PARAGRAPH_\nL'albinisme es produeix quan es forma un conjunt de condicions cong\xc3\xa8nites i que globalment es caracteritzen per l'abs\xc3\xa8ncia o disminuci\xc3\xb3 del pigment melanina a la pell, els ulls o el cabell. Hi ha molts tipus d'albinisme i no totes les persones presenten els mateixos s\xc3\xadmptomes ni amb el mateix grau a causa de la variabilitat gen\xc3\xa8tica. La melanina es sintetitza als melan\xc3\xb2cits i a les c\xc3\xa8l\xc2\xb7lules de l'epiteli pigmentat per acci\xc3\xb3 d'uns enzims que transformen la tirosina en una s\xc3\xa8rie d'intermediaris, que acaben convertint-se en melanina. Evidentment, una manca de tirosina provocaria una manca de melanina, produint-se aix\xc3\xad l'albinisme.\n_START_SECTION_\nAlteracions del tiroides\n_START_PARAGRAPH_\nLa L-Tirosina \xc3\xa9s un precursor directe de la_NEWLINE_tiroxina, una de les hormones prim\xc3\xa0ries de la tiroide aix\xc3\xad com de l'adrenalina,_NEWLINE_la noradrenalina, la dopamina y la L-dopa._NEWLINE_Major predisposici\xc3\xb3 a patir estr\xc3\xa9s i alteracions en_NEWLINE_els canvis d'humor i conducta (depressi\xc3\xb3 i ansietat)_NEWLINE_La L-tirosina \xc3\xa9s un amino\xc3\xa0cid necessari en la_NEWLINE_producci\xc3\xb3 de neurotransmissors incloent l'adrenalina y la dopamina. La_NEWLINE_L-tirosina tamb\xc3\xa9 sembla tenir un efecte estimulant en el sistema nervi\xc3\xb3s. S\xe2\x80\x99ha_NEWLINE_descobert que la L-tirosina tamb\xc3\xa9 assisteix en optimitzar els nivells de les_NEWLINE_hormones produ\xc3\xafdes en la tiroide, el bon estat d'\xc3\xa0nim, concentraci\xc3\xb3 y_NEWLINE_productivitat. La L-tirosina t\xc3\xa9 una acci\xc3\xb3 ansiol\xc3\xadtica o antiestr\xc3\xa9s a m\xc3\xa9s de_NEWLINE_promoure un bon estat an\xc3\xadmic.\n_START_SECTION_\nAlcapton\xc3\xbaria\n_START_PARAGRAPH_\nL'alcapton\xc3\xbaria \xc3\xa9s un error cong\xc3\xa8nit del_NEWLINE_metabolisme dels amino\xc3\xa0cids fenilalanina i tirosina, causat per la defici\xc3\xa8ncia_NEWLINE_de l'enzim homogentisat dioxigenasa (HGD), que determina l'acumulaci\xc3\xb3 d'\xc3\xa0cid_NEWLINE_homogent\xc3\xadsic en sang i orina. Aquest \xc3\xa0cid \xc3\xa9s un compost intermedi de la via de_NEWLINE_degradaci\xc3\xb3 de la fenilalanina i la tirosina cap al cicle de Krebs.\xc2\xa0\n_START_SECTION_\nOrigen animal\n_START_PARAGRAPH_\nEls aliments d'origen animal que contenen tirosina s\xc3\xb3n les carns, els l\xc3\xa0ctics, els peixos i els ous.\n_START_SECTION_\nOrigen vegetal\n_START_PARAGRAPH_\nEls aliments d'origen vegetal que contenen tirosina s\xc3\xb3n les llegums, l'arr\xc3\xb2s i els cereals integrals, les pomes, els esp\xc3\xa0rrecs, els avocats, les pastanagues, l'enciam, els espinacs, els productes de soja, la s\xc3\xadndria, el cogombre, el julivert i les ametlles."